text: Færre jule-indbrud
  26 december 2010 kl. 15.34
  Generelt ser antallet af indbrud i juledagene i år ud til at blive lavere end sidste år. Formentlig fordi tyvene ikke har kunnet komme frem i sneen.
  I det syd- og sønderjyske har politiet de seneste 24 timer fået 40 anmeldelser om indbrud.
  De 30 er i villaer og lejligheder De resterende 10 er i sommerhuse og erhvervsbygninger
  En målrettet politiindsats suppleret med masser af sne har øjensynligt lagt en dæmper på indbrudstyvenes arbejdsindsats i juledagene. De foreløbige tal fra politiet tyder på et fald i antallet af juleindbrud.
  - I forhold til samme tidspunkt sidste år er der tale om et fald på 30 procent, fortæller politiinspektør Kim Kliver fra Politiets Nationale Efterforskningscenter (NEC).
   I 2009 lå anmeldelsestallet på det tilsvarende tidspunkt på cirka 1200 juleindbrud. Kim Kliver har ikke det aktuelle tal, men hvis faldet er på 30 procent, ligger tallet omkring 840 juleindbrud.
  Her skal det bemærket, at selv om juledagene var snefyldte sidste år, så var november- december ikke så svært fremkommelig som i år.
  For det er jo svært at bevæge sig i sneen med et stjålet fladskærmstv i favnen...
  